Էբո Նոյ

**Էբո Նոյ** (), **Էբո Հիսուս** կամ պարզապես **Նոյ** (իրական անունը՝ **Էվանս Էշուն**), Գանացի ինքնահռչակ մարգարե և սոցիալական լրատվամիջոցների դեմք, որը միջազգային ուշադրություն է գրավել 2025 թվականին աղետալի համաշխարհային ջրհեղեղի կանխատեսումով։ Նա հայտնի է դարձել փայտից մեծ նավեր կառուցելու և աստվածային հայտնություն մասին պնդումով, որը զգալի առցանց հետաքրքրություն և տեղական վեճեր է առաջացրել։

## Նախապատմություն
Էբո Նոյը 30-ին մոտ Գանացի տղամարդ է, որ առաջին անգամ լայն ուշադրություն է գրավել 2025 թվականի կեսերին, երբ տեսանյութեր է հրապարակել սոցիալական մեդիայի հարթակներում, ներառյալ Ինստագրամում, ՏիկՏոկում և ՅուԹյուբում: Այս տեսանյութերում նա պնդել է, որ Աստված հայտնել է իրեն, որ համաշխարհային ջրհեղեղ կսկսվի 2025 թվականի դեկտեմբերի 25-ին (Սուրբ Ծննդի օրը) և տևելու է մի քանի տարի, հեղեղելու է Երկիրը։ Էբո Նոյը նկարագրել է դա, որպես աստվածաշնչյան ջրհեղեղ: Նա ասել է, որ Աստված հրահանգ է տվել իրեն կառուցել բազմաթիվ փայտե «տապաններ»՝ նման Նոյի աստվածաշնչյան տապանին՝ հավատացյալներին և անհրաժեշտ կենդանիներին սպասվող աղետից փրկելու համար: Նա փաստագրել է այդ նավերի կառուցումը Գանայի կայքերում, հաճախ աշխատել է տեղական ձկնորսների և հետևորդների հետ դրանք կառուցելու համար:

## Աշխարհի վերջի կանխատեսում և հանրային արձագանք
Նրա պնդումների համաձայն, շարունակական անձրևը սկսվելու էր 2025 թվականի դեկտեմբերի 25-ին և շարունակվելու էր երեքից չորս տարի, ինչի արդյունքում ամբողջ աշխարհում ջրհեղեղ էր լինելու: Հազարավոր հետևորդներ, ըստ տեղեկությունների, մեկնել են Գանայի Էլմինա և այլ տարածքներ՝ նախապատրաստվելով տապան մտնելու։

Նրա կանխատեսումները խառնաշփոթ արձագանքներ են առաջացրել. որոշ հետորևդներ լուրջ հավատացել են և պատրաստվել, մինչդեռ շատ դիտորդներ կասկածի տակ են առել այդ հայտարարությունները կամ ծաղրել են: Պատմությունը դարձել է վիրուսային թեմա ամբողջ աշխարհում լրատվամիջոցների և սոցիալական մեդիայի հարթակներում, նրա պնդումների իրական լինելու, պոտենցիալ հոգեբանական և սոցիալական ազդեցությունների շուրջ քննարկումներ։

## Մարգարեության հետաձգում և բացասական արձագանք
Երբ կանխատեսված ջրհեղեղը տեղի չի ունեցել 2025 թվականի դեկտեմբերի 25-ին, Էբոն հայտարարել է, որ իրադարձությունը «հետաձգվել է» իր աղոթքների շնորհիվ և աստծո կամքով, նշելով, որ Աստված մարդկությանը ավելի շատ ժամանակ է տվել և որ ավելի շատ տապաններ են անհրաժեշտ: Նա իր հետևորդներին կոչ է արել չվախենալ և շարունակել է ներկայացնել իրեն որպես նոր իրատես։ Ձախողումը լայն քննադատություն է առաջացրել: Զեկույցները են հայտնվել, որ Էբոն օգտագործելով հետևորդների նվիրաբերված միջոցները,, գնել է մոտավորապես 100,000 դոլար արժողությամբ շքեղ Մերսեդես-Բենց, ինչը հարցեր և վեճեր է առաջացրել իր ֆինանսների և մտադրությունների վերաբերյալ: 

Ըստ հաղորդումների, որոշ հիասթափված անհատներ բացասական են արձագանքել, առնվազն մեկ դեպք է տեղի ունեցել, երբ հետևորդները զայրացած այրել են տապանը՝ չկատարված մարգարեության պատճառով։

## Հանրային և լրատվական անդրադարձ
Էբո Նոյի մասին լրատվամիջոցներում տարածվել է տեղեկատվություն՝ սկսած նրա պնդումների և գործունեության մասին ուղղակի հաղորդագրությունից մինչև ավելի քննադատական մեկնաբանություններ, որոնք մարգարեությունը նկարագրել են որպես վախի մղում կամ խաբեություն: Նրա պատմությունը հղվել են սխալ տեղեկատվության, դատաստանի օրվա կանխատեսումների և սոցիալական ցանցերում վիրուսային կրոնական բովանդակության ազդեցության վերաբերյալ քննարկումներում։

## Ձերբակալություն
2025 թվականի դեկտեմբերի 31-ին Էբո Նոյը ձերբակալել է Գանայի ոստիկանությունը։ Ձերբակալությունը կատարել է Ոստիկանության գլխավոր տեսուչի կիբերհսկողության հատուկ խումբը՝ կիբերհանցագործությունների, մասնավորապես՝ Նոր տարվա նախօրեի կրոնական արարողությունների նախապատրաստման շրջանակներում, մոնիթորինգի և դրանց դեմ պայքարի ջանքերի շրջանակներում։

## Ծանոթագրություններ

Կատեգորիա:2025 խաբեություններ
Կատեգորիա:21-րդ դարի անձինք
Կատեգորիա:Գանացիներ